Source: http://www.dreptonline.ro/legislatie/lege_modificare_lege_materii_explozive.php
Timestamp: 2020-08-09 05:15:33+00:00
Document Index: 7681020

Matched Legal Cases: ['Articolul 293', 'Articolul 294', 'articolul 295', 'articolul 295', 'articolul 31', 'articolul 32']

Drept OnLine:: Lege nr. 406/2006, pentru modificarea si completarea Legii nr. 126/1995 privind regimul materiilor explozive
Lege nr. 406/2006, pentru modificarea si completarea Legii nr. 126/1995 privind regimul materiilor explozive
Publicat in Monitorul Oficial, Partea I nr. 956 din 28/11/2006
Legea nr. 126/1995 privind regimul materiilor explozive, publicata in Monitorul Oficial al Romaniei, Partea I, nr. 298 din 28 decembrie 1995, cu modificarile si completarile ulterioare, se modifica si se completeaza dupa cum urmeaza:
1. Articolul 293 va avea urmatorul cuprins:
"Art. 293. Vanzarea obiectelor artizanale si de distractie fabricate sau confectionate pe baza de amestecuri pirotehnice se face numai de catre persoanele juridice autorizate in acest sens si numai in locurile autorizate in conditiile legii.
Spatiile de comercializare a obiectelor artizanale si de distractie fabricate sau confectionate pe baza de amestecuri pirotehnice vor fi construite si amenajate pe baza documentatiilor tehnice avizate de inspectoratele teritoriale de munca, in afara imobilelor de locuit, si pot functiona numai dupa obtinerea prealabila a autorizatiei emise in comun de catre inspectoratul teritorial de munca si inspectoratul judetean de politie, respectiv Directia Generala de Politie a Municipiului Bucuresti.
In cadrul spatiilor de comercializare a obiectelor artizanale si de distractie fabricate sau confectionate pe baza de amestecuri pirotehnice, inspectoratul teritorial de munca va aviza cantitatea care poate fi depozitata in vederea comercializarii."
2. Articolul 294 va avea urmatorul cuprins:
"Art. 294. Se interzice persoanelor juridice comercializarea catre persoanele fizice a obiectelor artizanale si de distractie pe baza de amestecuri pirotehnice din clasele II-IV, T.1, T.2, precum si a artificiilor din categoria �obiecte zburatoare luminoase� si a pocnitorilor din clasa I. Persoanele juridice autorizate in conditiile legii pot folosi aceste obiecte artizanale si de distractie pe baza de amestecuri pirotehnice numai in interes propriu si numai in locurile autorizate.
Se interzice persoanelor fizice confectionarea, detinerea, comercializarea, importul, folosirea sau orice alta operatiune cu obiecte artizanale si de distractie pe baza de amestecuri pirotehnice din clasele II-IV, T.1, T.2, precum si a artificiilor din categoria �obiecte zburatoare luminoase� si a pocnitorilor din clasa I."
3. La articolul 295, literele b) si f) ale alineatului 2 vor avea urmatorul cuprins:
"b) la o distanta mai mica de 50 m de contructiile de locuinte cu pana la 4 niveluri si la mai putin de 100 m fata de cele cu peste 4 niveluri;
f) pe drumurile publice deschise circulatiei rutiere, pe aleile pietonale si in spatii deschise cu aglomerari de persoane;".
4. La articolul 295, dupa litera f) a alineatului 2 se introduce o noua litera, litera g), cu urmatorul cuprins:
"g) la o distanta mai mica de 500 m de paduri."
5. La articolul 31, dupa alineatul 2 se introduce un nou alineat, alineatul 21, cu urmatorul cuprins:
"Confectionarea, detinerea, comercializarea, importul, folosirea sau orice alta operatiune cu obiecte artizanale si de distractie pe baza de amestecuri pirotehnice din clasele II-IV, T.1, T.2, precum si a artificiilor din categoria �obiecte zburatoare luminoase� si a pocnitorilor din clasa I, efectuate fara drept, constituie infractiune si se pedepseste cu inchisoare de la 3 luni la un an."
6. La articolul 32, litera c) a alineatului 1 va avea urmatorul cuprins:
"c) nerespectarea prevederilor art. 292 si 295, cu amenda de la 3.000 lei la 6.000 lei;".
La data intrarii in vigoare a prezentei legi, orice alte dispozitii contrare se abroga.
Lege 296/2009 completarea art. 1 din OG 105/1999 privind acordarea unor drepturi persoanelor persecutate de catre regimurile instaurate in Romania cu incepere de la 6 septembrie 1940 pana la 6 martie 1945 din motive etnice
177 useri online